Խոսեմ ԱՄՆ-ի մասին։ ԱՄՆ-ում ավարտական քննություններ չկան։ Կախված դպրոցից՝ որոշ առարկաներ ունենում են Keystone կոչվող ընթացիկ քննություններ։ 12-րդ դասարանցիները՝ ավարտական քննություների փոխարեն պետք է ավարտական նախագիծ իրականացնեն (Graduation project): Այն իրենից ներկայացնում է բարեգործական, հանրօգուտ որևէ նախագիծ՝ ըստ սովորողի ցանկության։ Մեկը օրինակ՝ լանչի ընթացքում շապիկներ էր վաճառում, որի հասույթը տրամադրվելու էր քաղցկեղով հիվանդ մարդկանց կազմակերպությանը, մյուսը՝ հաշմանդամություն ունեցող մարդկանց համար ծրագրեր կազմակերպում, մեկ ուրիշն էլ՝ կանանց իրավունքների պաշտպանության հարցերով նախագիծ իրականացնում։ Տարվա վերջում բոլոր 12-րդցիները ներկայացնում են իրենց ավարտական նախագծերը՝ ընթացքը, արդյունքները և այլն։ Եթե ավարտական նախագիծ որևէ մեկը չանի, չի կարող ավարտել դպրոցը։ Արդյունքում հարյուրավոր սովորողներ հանրօգուտ աշխատանք են իրականացնում դպրոցն ավարտելու համար ու ինքնակրթվում՝ իրենց իսկ կատարած աշխատանքից սովորելով բազմաթիվ նոր հմտություններ․․․